# ดีแลน หวัง
หวัง เฮ่อตี้ (; เกิด 20 ธันวาคม ค.ศ. 1998) หรือ ดีแลน หวัง (Dylan Wang) เป็นนักแสดง นักร้อง เป็นที่รู้จักจากบทบาท "เต้าหมิงซื่อ" ในซีรีส์โทรทัศน์ของจีนในปี ค.ศ. 2018 เรื่อง Meteor Garden (รักใสใสหัวใจ 4 ดวง) ซึ่งผลักดันให้เขามีชื่อเสียงในระดับนานาชาติ นอกจากนี้เขายังมีชื่อเสียงจากผลงานอื่น ๆ ในเรื่อง Love Between Fairy and Devil (ของรักของข้า)

 ชีวิตช่วงแรก 
หวังเฮ่อตี้เกิดที่เมืองเล่อซาน มณฑลเสฉวน ในครอบครัวที่พ่อแม่เคยทำงานในโรงงานผลิตยา ต่อมาครอบครัวของเขาได้เปิดร้านขายอาหารประเภทจ้าฉวน ซึ่งเป็นอาหารเสียบไม้ทอดที่มีเอกลักษณ์เฉพาะของเสฉวน ตั้งแต่วัยเด็ก หวังเฮ่อตี้สนใจกีฬาบาสเกตบอลอย่างมาก

เมื่ออายุได้ 14 ปี เขาย้ายไปที่เมืองเฉิงตูเพื่อเข้าเรียนในโรงเรียนอาชีวศึกษา และสำเร็จการศึกษาจากวิทยาลัยการบินพลเรือนเสฉวนตะวันตกเฉียงใต้ ซึ่งเขายังทำหน้าที่เป็นนายแบบในโปสเตอร์ประชาสัมพันธ์ของโปรแกรมอบรมพนักงานต้อนรับบนเครื่องบินของวิทยาลัยอีกด้วย ในปี 2016 เขาชนะการแข่งขัน Sichuan Campus Celebrity Gala ซึ่งเป็นกิจกรรมที่จัดโดย Weibo Campus และได้รับการสนับสนุนจากมหาวิทยาลัยและวิทยาลัยหลายแห่ง

 อาชีพ 
หวังเฮ่อตี้เริ่มต้นอาชีพในวงการบันเทิงในปี 2017 หลังจากชนะการแข่งขันในรายการ Super Idol ของ Youku ซึ่งเป็นก้าวสำคัญที่ทำให้เขาเริ่มได้รับการยอมรับในวงการ บทบาทแรกที่สร้างชื่อเสียงให้เขาเกิดขึ้นในปี 2018 เมื่อเขาแสดงเป็นเต้าหมิงซื่อในซีรีส์ Meteor Garden ซึ่งดัดแปลงจากมังงะญี่ปุ่นเรื่อง Boys Over Flowers

ในปีเดียวกัน เขาได้เข้าร่วมรายการวาไรตี้เรียลลิตี้โชว์ The Inn และร่วมกิจกรรมบาสเกตบอลสำหรับดารา เช่น Super Penguin League
ในปี 2019 เขารับบทในละครหลายเรื่อง เช่น Youth in the Flames of War และ Ever Night 2 (สยบฟ้าพิชิตปฐพี) ซึ่งออกอากาศในเดือนมกราคม 2020 เขายังร่วมในรายการวาไรตี้เชิงวัฒนธรรม The Summer Palace และเกมโชว์ The Irresistible

ในปี 2021 หวังเฮ่อตี้แสดงในละครโรแมนติกต่างวัย The Rational Life (ความรักหรือเหตุผล) และละครแฟนตาซีประวัติศาสตร์ Miss the Dragon (รักนิรันดร์ราชันมังกร)

ในปี 2022 เขาได้รับความนิยมอย่างมากจากบทบาทตงฟางชิงชางในซีรีส์ Love Between Fairy and Devil (ของรักของข้า) ซึ่งผลงานนี้ได้รับเสียงชื่นชมอย่างกว้างขวาง ในปีเดียวกันนี้ เขายังได้เปิดตัวแบรนด์เสื้อผ้าสตรีทแวร์ของตัวเองชื่อ D.DESIRABLE 

ในปี 2023 เขาแสดงในละครหลายเรื่อง เช่น Unchained Love ซึ่งเป็นละครโรแมนติกประวัติศาสตร์ Never Give Up ซิตคอมเกี่ยวกับการทำงาน และ Only for Love (จีบให้วุ่นลงทุนด้วยรัก ละครแนวโรแมนติกเกี่ยวกับธุรกิจ

ในต้นปี 2024 เขาได้ร่วมแข่งขันใน NBA All-Star Celebrity Game ขณะที่ในเดือนธันวาคม 2024 ผลงานที่เขาถ่ายทำเสร็จแล้วและอยู่ในระหว่างการเตรียมออกอากาศ ได้แก่ Guardians of the Dafeng ซึ่งเป็นละครแฟนตาซีประวัติศาสตร์ และ Light to the Night ละครแนวสืบสวน นอกจากนี้ ในปี 2024 หวังเฮ่อตี้ยังได้รับเลือกให้แสดงนำในภาพยนตร์ไซไฟเรื่อง Per Aspera Ad Astra ซึ่งถือเป็นบทบาทนำในภาพยนตร์ครั้งแรกของเขา

 ผลงานการแสดง 

 ภาพยนตร์ 
ปีชื่อภาษาอังกฤษชื่อภาษาจีนบทบาทอ้างอิง2025Per Aspera Ad Astra星河入梦สวีเทียนเปียว2025I Dreamed a Dream青春梦ตีตี้2023Look Up and See Joy抬头见喜กัวเหวินฮั่น / กัวไจ๋

 ละคร 
+ปีชื่อภาษาอังกฤษ / ไทยชื่อภาษาจีนตัวละครบทบาทหมายเหตุLive Long and Prosper咸鱼飞升ซ่งเฉียนจีพระเอกกำลังถ่ายทำLight To The Night黑夜告白 หรั่น ฟางซวี่นักแสดงหลักรอออกอากาศ2024Guardians Of The Dafeng
ผู้พิทักษ์รัตติกาลแห่งต้าเฟิ่ง大奉打更人สวี่ ชีอันพระเอกWeTv2023Only For Love
จีบให้วุ่นลงทุนด้วยรัก以爱为营สือ เยี่ยนพระเอกซับไทย ทาง True ID,อ้ายฉีอี้2023Youth in the Flames of War战火中的青春Cheng Jiashuพระเอกทาง YouTube 2022Unchained Love 
เล่ห์ลวงรักต้องห้าม浮图缘Xiao Duoพระเอกซับไทย ทาง IQIYI , WeTVLove Between Fairy and Devil 
ของรักของข้า苍兰诀ตงฟาง ชิงชางพระเอกซับไทยและพากย์ไทย ทาง IQIYI , WeTV, Netflix2021The Rational Life
ความรักหรือเหตุผล理智派生活ฉี เสี่ยวพระเอกซับไทย ทาง Netflixhttps://www.matichonweekly.com/column/article_501228Miss The Dragon
รักนิรันดร์ราชันมังกร遇龙Yuchi Longyan 
Long Yuchi  Long Yanพระเอกซับไทย ทาง WeTV2020Ever Night S2
สยบฟ้าพิชิตปฐพี ภาค2将夜2หนิง เชวี่ยพระเอกซับไทยและพากย์ไทย ทาง WeTV 2018Meteor Garden
รักใสใสหัวใจ 4 ดวง เวอร์ชันจีน流星花园เต้า หมิงซื่อพระเอก

 ผลงานอื่นๆ 

 เพลง 
+ปีชื่อเพลงหมายเหตุ2022想和你ประกอบซีรีส์ ของรักของข้า ร้องคู่กับ อวี๋ซูซิน2020不怨2019Miss Me大中国ประกอบซีรีส์ Ever Night S2 สยบฟ้าพิชิตปฐพี ภาค2神奇的汉字Magical Chinese Character2018We Are Dreamersประกอบซีรีส์ Meteor Garden รักใสใสหัวใจ 4 ดวง เวอร์ชันจีน

 รางวัล 
+ปีรายการรางวัลผล20192018–2019 Golden Data Entertainment AwardMost Influential TV Drama Newcomer of the Yearชนะ
 อ้างอิง